wickkiey/tamil-wikipedia-chunked huggingface dataset:
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### தாராபுரம் இறைமாவட்டத்தில் உள்ள சேகரங்கள்

- அவிநாசிபாளையம் சேகரம்
- பெத்தேல் தாராபுரம் சேகரம்
- சின்னப்புத்தூர் சேகரம்
- தாராபுரம் நகர சேகரம்
- தாராபுரம் மத்திய சேகரம்
- தேவனூர்புதூர் சேகரம்
- குடிமங்கலம் சேகரம்
- கன்னிவாடி சேகரம்
- குண்டடம் சேகரம்
- கூத்தம்பூண்டி சேகரம்
- கள்ளிவலசு சேகரம்
- குளத்துப்பாளையம் சேகரம்
- மடத்துக்குளம் சேகரம்
- மணக்கடவு சேகரம்
- மூலனூர் சேகரம்
- பெருங்கருணைபாளையம் சேகரம்
- புனிதர் தோமா சேகரம்
- தளவாய்பட்டினம் சேகரம்
- தாயம்பாளையம் சேகரம்
- உடுமலைப்பேட்டை சேகரம்
- ஊதியூர் சேகரம்
- வெள்ளக்கோவில் சேகரம்
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### கரூர் இறைமாவட்டத்தில் உள்ள சேகரங்கள்

- அரவக்குறிச்சி சேகரம்
- சின்னதாராபுரம் சேகரம்
- பரமத்தி (க.பரமத்தி) சேகரம்
- கருர் சேகரம்
- குளித்தலை சேகரம்
- முசிறி சேகரம்
- புலியூர் (புலியூர்,கரூர்) சேகரம்
- தளவாய்பாளையம் சேகரம்
- தாந்தோணிமலை சேகரம்
- தென்னிலை சேகரம்
- விசுவநாதபுரி சேகரம்
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### பெரம்பலூர்-கொள்ளிடம் இறைமாவட்டத்தில் உள்ள சேகரங்கள்

- அன்னமங்கலம் சேகரம்
- அரியலூர் சேகரம்
- சிதம்பரம் சேகரம்
- இருங்களூர் சேகரம்
- ஜெயங்கொண்டம் சேகரம்
- லால்குடி சேகரம்
- மேட்டு இருங்களூர் சேகரம்
- மேட்டுப்பட்டி சேகரம்
- பெரம்பலூர் சேகரம்
- புதுக்கோட்டை கிராம சேகரம்
- புள்ளம்பாடி சேகரம்
- துறையூர் சேகரம்
- விரகலூர் சேகரம்
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### தஞ்சாவூர் இறைமாவட்டத்தில் உள்ள சேகரங்கள்

- ஆதானூர் சேகரம்
- அனைகாடு சேகரம்
- அறந்தாங்கி சேகரம்
- காரைக்கால் சேகரம்
- கும்பகோணம் சேகரம்
- மன்னார்குடி நகர சேகரம்
- மன்னார்குடி புறநகர் சேகரம்
- மயிலாடுதுறை சேகரம்
- மேலநத்தம் சேகரம்
- நாகப்பட்டினம் சேகரம்
- நாங்கூர் சேகரம்
- பட்டுக்கோட்டை சேகரம்
- தூய பேதுரு தேவாலயம் சேகரம்
- தூய அந்திரேயா தேவாலயம் சேகரம்
- தஞ்சை கோட்டை கிறிஸ்துநாதர் தேவாலயம் சேகரம்
- திருவாரூர் சேகரம்
# திருச்சிராப்பள்ளி-தஞ்சாவூர் மறைமாவட்டம்

## பேராயத்திலுள்ள சேகரங்கள்

### திருச்சிராப்பள்ளி இறைமாவட்டத்தில் உள்ள சேகரங்கள்

- சகல பரிசுத்தவான்களின் தேவாலயம் சேகரம்
- பெத்தேல் சேகரம்
- கிறிஸ்துநாதர் தேவாலயம் பொன்மலை வடக்கு-டி சேகரம்
- இம்மானுவேல் தேவாலயம் சேகரம்
- புனிதர் திரித்துவ தேவாலயம், காட்டூர் சேகரம்
- மணப்பாறை சேகரம்
- ஓ.எஃப்.டி (துப்பாக்கி தொழிற்சாலை) தேவாலயம் சேகரம்
- மீட்பரின் தேவாலயம் சேகரம்
- புனிதர் அந்திரேயா தேவாலயம் சேகரம்
- புனிதர் கிறிஸ்டோபர் தேவாலயம் சேகரம்
- புனிதர் மத்தேயு தேவாலயம் சேகரம்
- புனிதர் யோவான் தேவாலயம் சேகரம்
- புனிதர் லூக்கா தேவாலயம் சேகரம் (பிஷப் ஹீபர் கல்லூரி சிற்றாலயம், சாட்சிகளின் கூடாரம்) ( http://bhc.edu.in/Lukechurch/ )
- புனிதர் மாற்கு தேவாலயம், கருமண்டபம் சேகரம்
- புனிதர் பவுல் தேவாலயம் சேகரம்
- புனிதர் பேதுரு தேவாலயம் பொன்மலை (GOC) சேகரம்
- புனிதர் தோமா தேவாலயம் சேகரம்
- மலைகோட்டை கிறிஸ்துநாதர் தேவாலயம் சேகரம்
# அப்துல் கரீம் தெலி

**அப்துல் கரீம் தெல்கி** (**Abdul Karim Telgi**; 29 சூலை 1961 – 23 அக்டோபர் 2017) கோடிக்கணக்கான இந்திய ரூபாய் மதிப்புள்ள அரசு முத்திரைத் தாள்களை போலியாக அச்சடித்து வெளியிட்ட வழக்கில் நீதிமன்றத்தால் தண்டனையளிக்கப்பட்டு, 13 ஆண்டுகள் சிறையில் கழித்து பல்வேறு நோய்கள் காரணமாக 23 அக்டோபர் 2017-இல் இறந்தவர்.
# அப்துல் கரீம் தெலி

## இளமை வாழ்க்கை

கர்நாடகா மாநிலம் பெல்காம் அருகேயுள்ள கனபூர் எனும் சிற்றூரில் 1961-ஆம் ஆண்டில் பிறந்த அப்துல் கரீம் தெல்கியின் தந்தை மற்றும் தாய் இருவரும் இந்திய ரயில்வே துறையில் கடைநிலை ஊழியர்களாக பணியாற்றி வந்தனர். தெல்கியின் சிறிய வயதிலேயே அவரின் தந்தை மரணமடைந்துவிட, சகோதரர்கள் மூவர் இருந்ததால் தெல்கியின் தாயின் சிறிய அளவு வருமானத்தால் குடும்பத்தினரின் தேவைகளை பூர்த்தி செய்ய இயலாமல் போனது. இதன் காரணமாக பள்ளியில் படித்துக்கொண்டிருந்த போதே பகுதி நேரமாக தொடருந்துகளிலும், தொடருந்து நிலையங்களிலும் காய்கறி விற்பனை செய்து தன் கல்வி செலவை ஈடுகட்டினான். பின்னர் சவுதி அரேபியாவிற்கு பணிக்கு சென்ற தெல்கி, 7 ஆண்டுகளுக்குப் பின்னர் இந்தியா திரும்பினான். சவுதியில் இருந்து திரும்பிய நிலையில் அப்துல் கரீம் தெல்கியின் கவனம் சட்டவிரோத செயல்கள் மீது திரும்பியது.
# அப்துல் கரீம் தெலி

## போலி முத்திரைத் தாள் அச்சடிப்பு

முதன்முதலில் போலி பாஸ்போர்ட் தயாரிப்புத் தொழிலில் ஈடுபட்டு வந்த அப்துல் கரீம் தெல்கி, இந்தியாவில் பத்திரப்பதிவுக்கு தேவையான முத்திரைத்தாள்களுக்கு நல்ல தேவை இருந்தும், அவை குறைந்த அளவிலேயே மக்களின் பயன்பாட்டிற்கு கிடைத்து வந்ததையும் கவனித்தான்.  
அக்கால கட்டத்தில் முத்திரைத்தாள்கள் அனைத்தும் நாசிக்கில் உள்ள அரசு அச்சு மையத்திலேயே அச்சடிக்கப்பட்டன. அரசு அச்சு மையத்தில் பணியாற்றிய சிலரின் உதவியுடன் போலி முத்திரைத்தாள் தயாரிக்க தேவையான பழைய அச்சுக் கருவிகளையும், மையையும் பெற்றான்.  
இதன் காரணமாக போலியாக முத்திரைத்தாள் அச்சடிக்க தொடங்கினான் தெல்கி. ரூபாய் 10 முதல் 100 வரையிலான மதிப்புகளில் போலி முத்திரைத்தாள் அச்சடித்து விற்பனை செய்து வந்த தெல்கியின் செயலை அதிகாரிகள் கண்டுகொள்ளாததால் கர்நாடகாவையும் கடந்து தனது தொழிலை நாடு முழுவதும் பரப்பினான்.  
1990 ஆண்டு காலகட்டத்தில் போலி முத்திரைத்தாள் மோசடியில் தெல்கி கொடிகட்டிப் பறக்க துவங்கினான் தெல்கி. எனினும் 1991 மற்றும் 1995-ஆம் ஆண்டுகளில் அவன் மீது மும்பை போலீசார் வழக்குகள் பதிவு செய்தனர்.  
இருப்பினும் தெல்கி காவல்துறையினர் சிலரை சரிக்கட்டினான். இரண்டு வழக்குகள் மீதான விசாரணையும் போதுமான அளவுக்கு நிருபிக்கப்படாதால் அதிலிருந்தும் தப்பினான் தெல்கி.  
10 ஆண்டுகளுக்கும் மேலாக முத்திரைத்தாள் மோசடியில் கோலோச்சிய தெல்கி காவல்துறை அதிகாரிகள், அரசியல்வாதிகள் என அதிகார வர்க்கத்தினரின் நெருக்கத்தால் இந்திய அளவில் மிகப்பெரிய முத்திரைத்தாள் மோசடி மன்னனாக உருவெடுத்தான்.  
முத்திரைத்தாள் மொத்தமாக கொள்முதல் செய்யும் வங்கிகள், காப்புறுதி நிறுவனங்கள், பங்கு வர்த்தக நிறுவனங்கள் மற்றும் 350 தனிநபர்கள் அவனுடைய இலக்காகின.  
அதிகாரவர்க்கத்தினரின் அரவணைப்பில் வளர்ந்த தெல்கியை கர்நாடக காவல்துறை 2001 நவம்பரில் கைது செய்தது. தெல்கியின் மோசடித் தொழில் ஒருவழியாக 2001-ஆம் ஆண்டில் முடிவிற்கு வந்தது.  
ரூபாய். 2,000 கோடி அளவிற்கு முத்திரைத்தாள் மோசடி நடந்திருக்கலாம் என துவக்கக் கட்டத்தில் மதிப்பிடப்பட்டது, இருப்பினும் உண்மை நிலவரம் 26,000 முதல் 32,000 கோடி ரூபாய்களாக இருக்கும் என்று கூறப்பட்டது.  
இது தொடர்பாக விசாரிக்க காவல்துறை உயர் அதிகாரி சுபோத் ஜெய்ஸ்வால் தலைமையில் ஒரு சிறப்பு விசாரணைக்குழுவை மகராஷ்டிர அரசு அமைத்தது. தெல்கியை காவல்நிலையத்துக்கு அழைத்துச்செல்ல வேண்டிய மும்பை காவல்துறையினர் அவனுடன் சேர்ந்து பண்ணை வீடுகளில் குடித்து கும்மாளம் அடித்ததாக குற்றச்சாட்டு எழுந்தது. தெல்கிக்கு உதவிய காவல்துறை உதவி விசாரணை அதிகாரிக்கு ஒரு பில்லியன் ரூபாய் மதிப்புள்ள சொத்துகள் இருப்பதை மேல் விசாரணையில் கண்டறிந்தனர். பின்னர், ஏப்ரல் 2003-இல் தெல்கி மீதான முத்திரைத்தாள் மோசடி தொடர்பான அறிக்கையை சிறப்பு விசாரணைக்குழு நீதிமன்றத்தில் அளித்தது.  
மும்பை சிறப்பு நீதிமன்றம் 17 சனவரி 2006-இல் அப்துல் கரீம் தெல்கிக்கு 30 ஆண்டுகள் கடுங்காவல் தண்டனை விதித்தது. தெல்கிக்கு 28 சூன் 2007-இல் வேறு ஒரு மோசடி வழக்கில் 13 ஆண்டுகள் கடுங்காவல் சிறை தண்டனை வழங்கப்பட்டது. மேலும் 10 பில்லியன் ரூபாய் அபராதம் விதிக்கப்பட்டது. வருமான வரித்துறையினர், தண்டனைத் தொகையை வசூலிக்க தெல்கியின் அனைத்துச் சொத்துக்களையும் பறிமுதல் செய்தனர்.
# அப்துல் கரீம் தெலி

## மறைவு

பெங்களூருவில் உள்ள பரப்பன அக்ரகார மத்தியச் சிறைச்சாலையில் அடைக்கப்பட்டிருந்த தெல்கியின் உடல் உறுப்புகள் செயலிழந்ததால் தனியார் மருத்துவமனையில் அனுமதிக்கப்பட்டிருந்த நிலையில், சிகிச்சை பலனின்றி 23 அக்டோபர் 2017 அன்று மரணமடைந்தார்.
# ஏ. மலர்மன்னன்

**அ. மலர்மன்னன்** (A. Malarmannan)(16 சனவரி 1937-18 மே 2014) என்பவர் இந்திய அரசியல்வாதியும் தமிழ்நாடு சட்டப்பேரவையின் முன்னாள் உறுப்பினரும் ஆவார்.
# ஏ. மலர்மன்னன்

## சட்டமன்ற உறுப்பினர்

திருச்சிராப்பள்ளி சட்டப்பேரவைத் தொகுதியில் இருந்து இரண்டு முறை தமிழக சட்டப்பேரவைக்கு (1984 மற்றும் 1989 ஆம் ஆண்டுகள்) திராவிட முன்னேற்றக் கழகத்தின் வேட்பாளராக தேர்ந்தெடுக்கப்பட்டார்.
# ஏ. மலர்மன்னன்

## மறுமலர்ச்சி திராவிட முன்னேற்றக் கழக உறுப்பினராக

1993ஆம் ஆண்டில் திராவிட முன்னேற்றக் கழகத்திலிருந்து வெளியேறி வைகோ மறுமலர்ச்சி திராவிட முன்னேற்றக் கழகத்தைத் தொடங்கிய போது அக்கட்சியில் இணைந்தார். மலர்மன்னன் மறுமலர்ச்சி திராவிட முன்னேற்றக் கழகத்தில் தொடர்ந்து பல முக்கியப் பொறுப்புகளை வகித்தார்.
# ஏ. மலர்மன்னன்

## அரசியல் வாழ்க்கை

மலர்மண்ணன் 1937ஆம் ஆண்டில் திருச்சிராப்பள்ளியில் பிறந்தார். கா. ந. அண்ணாத்துரையின் பேச்சால் ஈர்க்கப்பட்ட இவர் தனது சிறு வயதிலேயே திராவிட முன்னேற்றக் கழகத்தில் இணைந்தார். 1960களின் முற்பகுதியில், இவர் பொது நலனுக்கான பல்வேறு போராட்டங்களில் பங்கேற்றார். மேலும் 1976இல் இவர் அவசரநிலைக்கு எதிராக ஆர்ப்பாட்டம் செய்ததற்காக மிசாவின் கீழ் கைதானார். இவர் வைகோவின் நெருக்கமானவராகவும் திராவிட முன்னேற்றக் கழகத்தில் இருந்தபோது முன்னாள் முதல்வர் கருணாநிதியுடன் நெருக்கமாக இருந்தார். 1970-80களில் திமுக திருச்சிராப்பள்ளி நகர்மன்றத் தலைவராகவும், திமுக மாநில தணிக்கைக் குழு உறுப்பினராகவும், திருச்சிராப்பள்ளி நகர பொருளாளர் மற்றும் திருச்சிராப்பள்ளி நகர திமுக செயலாளராகவும் இருந்தார். கூடுதலாக, இவர் பல தமிழக சட்டமன்ற சபை குழுக்களில் உறுப்பினராகவும் இருந்தார். திருச்சிராப்பள்ளி மாவட்ட வணிகர்கள் சங்கத் தலைவர், திருச்சிராப்பள்ளி கூட்டுறவு சங்கத் தலைவர், பல்வேறு கூட்டுறவு அமைப்புகள் மற்றும் தொழிற்சங்கங்களுக்கான தலைவராகவும் பணியாற்றினார்.1994 ஆம் ஆண்டில் மதிமுக நிறுவப்பட்ட பின்னர் அவர் முக்கிய தலைவராகவும், திருச்சிராப்பள்ளி மாவட்ட செயலாளராகவும் 20 ஆண்டுகள் இருந்தார். அவர் மதிமுக உறுப்பினர்களால் மிகவும் மதிக்கப்பட்டார். மேலும், அரசியல் செயற்பாட்டாளர்களின் மரியாதையைக் கட்சிகளுக்கு அப்பாற்பட்டும் பெற்றிருந்தார். அவர் தலைமை, நேர்மை, எளிமை மற்றும் கடின உழைப்பு காரணமாக மரியாதை மற்றும் விசுவாசமான பின்தொடர்வோரைப் பெற்றார். இரண்டு பதிற்றாண்டுகளுக்கு முன்னர் கட்சி அமைக்கப்பட்டபோது வைகோ பெயரை மதிமுகவின் பொதுச் செயலாளராக முன்மொழிந்தவர் ஆவார்.
# ஏ. மலர்மன்னன்

## இறப்பு

மலர்மன்னன் உடல்நலக்குறைவு காரணமாக தனது 77ஆவது வயதில் சென்னை அப்பல்லோ மருத்துவமனையில் இறந்தார்.
# அர்சத் மேத்தா

**ஹர்சத் மேத்தா** (**Harshad Mehta**) மும்பைப் பங்குச் சந்தையின் தரகர் ஆவார். இவர் மும்பைச் பங்குச் சந்தையின் பங்குகளை வாங்கி விற்றதில், 1992-இல் 27 பெரும் பொருளாதார ஊழல் வழக்குகளில் 4,999 கோடி ரூபாய் மோசடி செய்த வழக்கில் சிக்கி பம்பாய் உயர் நீதிமன்றம் மற்றும் இந்திய உச்ச நீதிமன்றத்தால் சிறை தண்டனை பெற்றவர். சிறைவாசியாக இருக்கும் போது தனது 47-வது அகவையில் 2001-இல் சிறையில் இறந்தவர்.  
ஹர்சத் மேத்தா செய்த மோசடி களால், பங்குகளை வாங்குவதிலும், விற்பதிலும் இந்திய வங்கிச் சட்ட விதிகள் மற்றும் இந்தியப் பங்குச் சந்தைகளில் இருந்த சட்ட விதிகளில் இருந்த ஓட்டைகள் கண்டறியப்பட்டு, பின்னர் அதனை அடைத்தனர். பங்குச் சந்தையின் வணிகத்தை மேற்பார்வையிட இந்திய அரசு 1992-இல் இந்திய பங்கு மற்றும் பரிவர்த்தனை வாரியம் நிறுவியது. பின்னர் இந்த ஊழலை பற்றிய எழுதிய பத்திரிகை ஆசிரியர் சுசேதா தலால் என்பவருக்கு பத்மசிறீ வழங்கப்பட்டது.
# அர்சத் மேத்தா

## இதனையும் காண்க

- பங்குச்சந்தை
# சிவானி பொறியியல் மற்றும் தொழில்நுட்பக் கல்லூரி

**சிவானி பொறியியல் மற்றும் தொழில்நுட்பக் கல்லூரி** (**Shivani College of Engineering and Technology**) (முன்னர் சிவானி தொழில்நுட்ப நிறுவனம்) என்பது ஐ.எஸ்.ஓ 9001: 2008 சான்றளிக்கப்பட்ட பொறியியல் கல்லூரி ஆகும். இக்கல்லூரியானது இந்தியாவின், தமிழ்நாட்டின், திருச்சிராப்பள்ளி மாவட்டத்தில், திருச்சி-திண்டுக்கல் நெடுஞ்சாலைகளில் அமைந்துள்ளது. 2009 இல் தொடங்கப்பட்ட இக் கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது. இதற்கு புது தில்லியின் ஏ.ஐ.சி.டி.இ. ஒப்புதலைப் பெற்றுள்ளது. இக்கல்லூரியானது சிவானி குழும கல்வி நிறுவனங்களின் ஒரு பகுதி ஆகும்.
# சிவானி பொறியியல் மற்றும் தொழில்நுட்பக் கல்லூரி

## நோக்கம்

"திறமையான தொழில் வல்லுநர்களாகவும் சிறந்த குடிமக்களாகவும் இருக்க இளம் மனங்களை ஊக்குவிக்கும் உலகத்தரம் வாய்ந்த நிறுவனமாக இருக்க கல்லூரி இருக்க வேண்டும்."
# சிவானி பொறியியல் மற்றும் தொழில்நுட்பக் கல்லூரி

## நிறுவனர் மற்றும் தலைவர்

சிவானி குழும கல்வி நிறுவனங்களின் நிறுவனர் தலைவராக முனைவர் பி. செல்வராஜ் உள்ளார். இவர் தமிழ்நாட்டையும், அதைச் சுற்றியுள்ள பல கல்வி நிறுவனங்களின் விரைவான வளர்ச்சிக்கு கருவியாக இருந்துள்ளார். இவர் தமிழ்நாட்டில் சுய நிதி பொறியியல் கல்லூரிகள் கூட்டமைப்பின் செயலாளராக உள்ளார் மேலும் இவர் திருச்சி மாவட்ட ஆட்சியர் தலைமையிலான திருச்சி மாவட்ட நலக்குழுவின் உறுப்பினராகவும் உள்ளார். அமெரிக்காவின் புளோரிடா பல்கலைக்கழகம் இவருக்கு 'துவக்கக் கல்வி நிலையில் குழந்தைகள் கல்வியை இடை நிற்றலை தடுக்கும் முறைகள்' என்ற பிரிவில் இவருக்கு முனைவர் பட்டம் வழங்கியது.
# சிவானி பொறியியல் மற்றும் தொழில்நுட்பக் கல்லூரி

## வளாகம்

இக்கல்லூரி வளாகமானது திருச்சி-திண்டுக்கல் நெடுஞ்சாலையில் அமைதியான சூழலில் 40 ஏக்கர் பசுமையான வளாகத்தில் அமைந்துள்ளது. இக்கல்லூரி திருச்சிராப்பள்ளி நகரில் இருந்து 12 கிலோ மீட்டர் தொலைவில் அமைந்துள்ளது.
# சிவானி பொறியியல் மற்றும் தொழில்நுட்பக் கல்லூரி

## வழங்கப்படும் படிப்புகள்

### இளநிலை பட்டங்கள்:

- பி.இ. இயந்திரப் பொறியியல்
- பி.இ. குடிசார் பொறியியல்
- பி.இ. கணினி அறிவியல் மற்றும் பொறியியல்
- பி.இ. மின்னணுவியல் மற்றும் தொடர்பு பொறியியல்
- பி.இ. மின் மின் மற்றும் மின்னணு பொறியியல்
# சிவானி பொறியியல் மற்றும் தொழில்நுட்பக் கல்லூரி

## வழங்கப்படும் படிப்புகள்

### முதுநிலை பட்டங்கள்:

- எம்.இ. பேரளவு ஒருங்கிணைச் சுற்று வடிவமைப்பு
- எம்.இ. உற்பத்தி பொறியியல்
- எம்.இ. ஆற்றல் மின்னணுவியல் மற்றும் செயலிகள்
# சிவானி பொறியியல் மற்றும் தொழில்நுட்பக் கல்லூரி

## சகோதரி நிறுவனங்கள்

- சிவானி ஸ்கூல் ஆஃப் பிசினஸ் மேனேஜ்மென்ட் (எஸ்.எஸ்.பி.எம்) , திருச்சி
- சிவானி பொறியியல் கல்லூரி (எஸ்.இ.சி) , திருச்சி
- ஏ. கே. கே. வி மெட்ரிகுலேசன் பள்ளி, அண்ணாமலை நகர், திருச்சி.
- எஸ். எஸ். கே பொறியியல் மற்றும் தொழில்நுட்ப கல்லூரி, கோவை.
- எஸ். எஸ். கே பாலிடெக்னிக் கல்லூரி, திருச்சி.
- ஸ்ரீ ரெங்கேஸ்வரர் பாலிடெக்னிக் கல்லூரி, பொட்டிரெடிபட்டி.
- ஸ்ரீ ரெங்கேஸ்வரர் கல்வியியல் கல்லூரி, பொட்டிரெடிபட்டி.
- ஸ்ரீ ரெங்கேஸ்வரர் ஆசிரியர் பயிற்சி நிறுவனம், பொட்டிரெடிபட்டி.
- ஸ்ரீ மரியம்மன் கல்வியியல் கல்லூரி, திருச்சி.
- ஸ்ரீ மரியம்மன் ஆசிரியர் பயிற்சி நிறுவனம், திருச்சி.
- சிவானி மெட்ரிகுலேஷன் பள்ளி, தண்டேன்காரர்பேட்டை, திருச்சி.
- சிவன் கல்வியியல் கல்லூரி, தண்டென்கர்ரன்பேட்டை, திருச்சி.
- சிவபாகியம் தொழில்துறை பள்ளி, தண்டேன்காரன்பேட்டை, திருச்சி.
# சோபியான்

**சோபியான்** (**Shopian** or **Shupiyan**) இந்தியாவின் ஜம்மு காஷ்மீர் மாநிலத்தின் காஷ்மீர் சமவெளியில் தெற்கில் அமைந்த சோபியான் மாவட்டத்தின் நிர்வாகத் தலைமையிடமும், நகராட்சியும் ஆகும்.
# சோபியான்

## அமைவிடம்

பிர் பாஞ்சல் மலைத்தொடரில், 2146 மீட்டர் உயரத்தில், காஷ்மீர் சமவெளியில் அமைந்த சோபியான் நகரம், ஸ்ரீநகரிலிருந்து 51 கி.மீ. தொலைவிலும், புல்வாமாவிலிருந்து 20 கி.மீ. தொலைவிலும் உள்ளது.
# சோபியான்

## மக்கள்தொகை பரம்பல்

2011-ஆம் ஆண்டின் மக்கள்தொகை கணக்கெடுப்பின்படி, 2,553 வீடுகளும், 13 வார்டுகளும் கொண்ட சோபியான் நகராட்சியின் மொத்த மக்கள்தொகை 16,360 ஆகும்.
சோபியான் நகரத்தின் எழுத்தறிவு 78.65 % , பாலின விகிதம் 1000 ஆண்களுக்கு 756 பெண்கள் வீதம் உள்ளனர். மக்கள்தொகையில் இசுலாமியர்கள் 85.94%, இந்துக்கள் 13.12% மற்றவர்கள் 0.94% உள்ளனர்.
# அமினோபாலிகார்பாக்சிலிக் அமிலம்

எதிரயனியுடன் ஒரு உலோக அணைவுச் சேர்மம் ]]
அயனி ஒரு உலோக அயனியுடன் இடுக்கி அணைவு சேர்மத்தை உருவாக்க முடியும் ]]
ஒரு அமினோடைகார்பாக்சிலிக் அமிலம் மற்றும் பிற ஈந்தணைவிகளுக்கு முன்னோடியும் ஆகும். ]]
ஒரு **அமினோபாலிகார்பாக்சிலிக் அமிலம்** (Aminopolycarboxylic acid) ன்பது (சில நேரங்களில் சுருக்கமாக **APCA** என அழைக்கப்படுகிறது) என்பது ஒன்று அல்லது அதற்கு மேற்பட்ட நைட்ரஜன் அணுக்கள் இரண்டு அல்லது இரண்டிற்கு மேற்பட்ட கார்பாக்சில் தொகுதிகளின் கானர்பன் அணுக்கள் வழியாக இணைக்கப்பட்டுள்ள ஒரு வேதிச் சேர்மம் ஆகும். அமில புரோட்டான்களை இழந்த அமினோபாலிகார்பாக்சிலேட்டுகள் உலோக அயனிகளுடன் வலுவான அணைவுச் சேர்மங்களை உருவாக்குகின்றன. இந்தப் பண்பு அமினோபாலிகார்பாக்சிலிக் அமிலங்களை பலவிதமான வேதியியல், மருத்துவ மற்றும் சுற்றுச்சூழல் பயன்பாடுகளில் பயனுள்ள அணைவுச்சேர்மமாக மாற்றுகிறது.
# அமினோபாலிகார்பாக்சிலிக் அமிலம்

## அமைப்பு

இந்த ஈந்தணைவி குடும்பத்தின் தாய் சேர்மமாக அமினோ அமிலமான கிளைசின், H<sub>2</sub>NCH<sub>2</sub>CO<sub>2</sub>H உள்ளது. இதில் அமினோ தொகுதியானது, (NH<sub>2</sub>) கார்பாக்சில் தொகுதியிலிருந்து, (CO<sub>2</sub>H) ஒற்றை மெத்திலீன் (CH<sub>2</sub>) தொகுதியால் பிரிக்கப்பட்டுள்ளது. கார்பாக்சில் தொகுதியானது புரோட்டானிறக்கத்திற்குட்படும் போது கிளைசினேட்டு அயனியானது ஒரு இரு அணுக்கள் மூலம் இணையும் ஈந்தணைவியாக செயல்பட முடியும். இத்தகயை ஈந்தணைவியானது, மைய உலோக அயனியை நைட்ரஜன் மற்றும் இரண்டு கார்பாக்சிலேட் ஆக்சிஜன் அணுக்களில் ஒன்று மூலமாக இணைத்து உலோக அயனிகளின் இடுக்கி அணைவுச் சேர்மங்களை உருவாக்குகின்றன
# தைட்டானியம் பெர்குளோரேட்டு

:Ti(ClO<sub>4</sub>)<sub>4</sub> → TiO<sub>2</sub> + 4ClO<sub>2</sub> + 3O<sub>2</sub> ΔH=+6 கி.கலோரி/மோல்..  
திண்மநிலையில் a=12.451 b=7.814 c=12.826 Å α=108.13 என்ற அலகுசெல் அளபுருக்களுடன் இது தெளிவான நிறமுள்ள ஒற்றை சரிவச்சு படிகங்களாக உருவாகிறது. 100 பாகை செல்சியசு வெப்பநிலையில் அலகு செல்களின் கன அளவு மதிப்பு 1186 Å3 ஆகும். ஒரு அலகுக்கூட்டில் நான்கு மூலக்கூறுகள் காணப்படுகின்றன.  
பெட்ரோலேட்டம், நைட்ரோமெத்தேன், டைமெத்தில்பார்ம்மைடு போன்ற சேர்மங்களுடன் தைட்டானியம் பெர்குளோரேட்டு வினைபுரிகிறது. 25 பாகை செல்சியசு வெப்பநிலைக்கு மேல் இது கார்பன் டெட்ராகுளோரைடுடன் வினையில் ஈடுபடுகிறது.. தைட்டானியம் அணுவுடன் பிணைந்துள்ள பைனால் மற்றும் குளுக்கோனிக் அமிலம் போன்ற மற்ற ஈந்தணைவிகளுடன் சேர்ந்து தைட்டானியம் பெர்குளோரேட்டு அணைவுச் சேர்மங்களைக் கொடுக்கிறது.
தைட்டானியத்தின் பல்பகுதி ஆக்சிகுளோர்பெர்குளோரேட்டோ சேர்மமான Ti<sub>6</sub>O<sub>4</sub>Cl<sub>x</sub>(ClO<sub>4</sub>)<sub>16−x</sub> சேர்மம் மிகையான TiCl4 மற்றும் டைகுளோரின் எக்சாக்சைடு ஆகியவற்றின் சேர்க்கையால் உருவாகிறது. இளமஞ்சள் முதல் அடர்மஞ்சள் வரையிலான நிறமும் வேறுபட்ட இயைபும் கொண்டதாக இச்சேர்மம் காணப்படுகிறது.
# டும் டும் டும் (தொலைக்காட்சித் தொடர்)

**டும் டும் டும்** என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:30 மணிக்கு ஒளிபரப்பாகும் காதல் மற்றும் குடும்ப காட்சிகள் நிறைந்த தொலைக்காட்சித் தொடர் ஆகும். இந்த தொடரை *பிரதாப்* என்ப்பவர் இயக்க, நாயாகியாக விஜயலட்சுமி நடிக்க இவருக்கு ஜோடியாக புதுமுக விளம்பர நடிகர் மைக்கேல் நாயகனாக நடிக்கின்றார்.
# டும் டும் டும் (தொலைக்காட்சித் தொடர்)

## கதைச்சுருக்கம்

இந்த தொடரின் கதை கிராமத்தில் சமுதாயத்தில் சமமான அந்தஸ்துள்ள இரு பணக்கார குடும்பங்களை மையப்படுத்தி எடுக்கப்பட்டுள்ளது. முந்தைய தலைமுறையில் காதல் திருமணத்தால் நட்பாக பழகி வந்த இரு குடும்பதினர் பிரிவதுடன் இரண்டாக பிளக்கிறது. அடிக்கடி இவர்களிடையே நடக்கும் பிரச்சனைகளால் உயிரிழப்புகளும் நிகழ்ந்து அந்த ஊர் மக்களை சோகத்தில் ஆழ்த்துகிறது.  
இந்த பிரச்சனைக்கு முற்றுப்புள்ளி வைக்க இரு குடும்பத்தின் பெரியவர்கள் தங்களது குடும்பங்கள் மற்றும் ஊர் மக்களின் நலன் கருதி இரு குடும்பங்களின் ஒரு இளம் ஜோடிக்கு திருமணம் செய்து வைக்க முடிவு செய்கிறார்கள். ஆனால் அதற்கான வாய்ப்பு அமையாமல் தடைபட, பல்வேறு பிரச்சனைகளால் திருமணம் தள்ளிப்போக, ஊர் பகை கொழுந்துவிட்டு எரிகிறது. கடைசியில் அந்த இளம் ஜோடிக்கு ’டும் டும் டும்’ நடந்ததா? பிரிந்த குடும்பங்கள் ஒன்றாக இணைந்ததா? என்பது தான் தொடரின் கதை.
# டும் டும் டும் (தொலைக்காட்சித் தொடர்)

## நடிகர்கள்

- விஜயலட்சுமி
- மைக்கேல்
# தைட்டானியம் நைட்ரேட்டு

**தைட்டானியம் நைட்ரேட்டு** (*Titanium nitrate*) என்பது Ti(NO<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்றும் டயாகாந்தப் பண்பும் கொண்டதாக காணப்படும் இத்திண்மம் எளிதில் பதங்கமாகிறது. எளிதில் ஆவியாகக்கூடிய இரும இடைநிலை உலோக நைட்ரேட்டுக்கு இச்சேர்மம் ஒரு உதாரணமாகும். தைட்டானியம் அல்லது அதன் ஆக்சைடுகளை நைட்ரிக் அமிலத்தில் கரைப்பதன் மூலம் இதை தயாரிக்கலாம்.
# தைட்டானியம் நைட்ரேட்டு

## தயாரிப்பு

அசலான தைட்டானியம் நைட்ரேட்டு தயாரிப்பு முறை போலவே தைட்டானியம் டெட்ராகுளோரைடு சேர்மத்தை டைநைட்ரசன் பெண்டாக்சைடைப் பயன்படுத்தி நைட்ரோயேற்றம் செய்தும் இதை தயாரிக்கலாம்  
:TiCl<sub>4</sub> + 4 N<sub>2</sub>O<sub>5</sub> → Ti(NO<sub>3</sub>)<sub>4</sub> + 4 ClNO<sub>2</sub>  
தைட்டானியம் சேர்மங்களை நைட்ரிக் அமிலத்தில் கரைத்து நீரேறிய தைட்டானியம் நைட்ரேட்டை உற்பத்தி செய்யலாம்.
# தைட்டானியம் நைட்ரேட்டு

## கட்டமைப்பு

தைட்டானியம் நைட்ரேட்டு D2d சீரொழுங்குடன் நான்கு இருபல் நைட்ரேட்டு ஈந்தணைவிகளை கொண்ட ஓர் அணைவுச் சேர்மமாகும். N-O பிணைப்புகளுக்கு இடையில் ஒருங்கிணைவற்ற 1•29 மற்றும் 1•185 Å தொலைவு இடைவெளி காணப்படுகிறது.
# தைட்டானியம் நைட்ரேட்டு

## இயற்பியல் பண்புகள்

அகச்சிவப்பு நிறமாலையில் 1635 cm<sup>−1</sup> இல் இது வலிமையாக ஈர்க்கப்பட்டு N-O பிணைப்பை அதிர்வு முறைக்கு ஒதுக்குகிறது  
சிலிக்கன் டெட்ராகுளோரைடு, கார்பன் டெட்ராகுளோரைடு போன்ற முனைவற்ற கரைப்பான்களில் இது கரைகிறது தைட்டானியம் நைட்ரேட்டு என்-டோடெக்கேனுடன் கூட வினையில் ஈடுபடுகிறது.. மேலும் இது பாரா- டைகுளோரோபென்சீன்ம் அனிசோல், பைபீனைல் போன்ற சேர்மங்களோடும் சேர்ந்து வினையில் ஈடுபடுகிறது.  
வெப்பச் சிதைவு வினையின் மூலமாக இது தைட்டானியம் ஆக்சைடாக சிதைவடைகிறது
# பூவே செம்பூவே (தொலைக்காட்சித் தொடர்)

**பூவே செம்பூவே** என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகும் குடும்ப உறவுக்கும், காக்கிச் சட்டைக்கும் இடையேயான போராட்டத்தை மையமாக வைத்து எடுக்கப்பட்ட தொலைக்காட்சித் தொடர் ஆகும். லைட் சவுண்ட் மற்றும் மேஜிக் நிறுவனம் தயாரிக்கும் இந்த தொடருக்கு இயக்குநர் சார்லஸ் திரைக்கதை அமைத்திருக்கிறார். இயக்குநர் மனோ பாலாஜி என்பவர் இயக்க, மௌனிகா தைரியமானா காவல் அதிகாரியாக பத்ரா என்ற கதாபாத்திரத்தில் நடிக்கின்றார். அண்ணி உமா மகேஸ்வரி என்ற கதாபாத்திரத்தில் பிரபல நடிகை ஷமிதா வில்லத்தனத்தில் அடுத்த பரிமாணத்தை காட்டி மிரட்ட வருகிறார். இவரின் தம்பியாக புதுமுக நடிகர் நியாஸ் கான் என்பவர் கார்த்திகேயன் என்ற கதாபாத்திரத்தில் பத்ராவுக்கு ஜோடியாக நடிக்கின்றார்.
# பூவே செம்பூவே (தொலைக்காட்சித் தொடர்)

## கதைச்சுருக்கம்

பத்ரா என்ற நேர்மையான இளம் போலீஸ் அதிகாரி திருமணமாகி புகுந்த வீட்டிற்கு செல்லும் ஒரு பெண். தனது கணவன் மீதான காதலுக்கிடையே, கடமையை ஆற்ற பாடுபடும் பத்ரா, உமா மகேஷ்வரியால் என்னென்ன பிரச்சனைகளை சந்திக்கிறாள்? தனது கணவனின் அன்பையும் குடும்பத்தினரின் மனதையும் எப்படி வெல்கிறார்? என்பது தான் இந்த தொடரின் கதை.
# பூவே செம்பூவே (தொலைக்காட்சித் தொடர்)

## நடிகர்கள்

- மௌனிகா - பத்ரா
- ஷமிதா - உமா மகேஷ்வரி
- நியாஸ் கான் - கார்த்திகேயன்
# பூவே செம்பூவே (தொலைக்காட்சித் தொடர்)

## நடிகர்கள்

### உமா மகேஷ்வரி குடும்பத்தினர்

- உதயா - விநாயகம்
- சாந்தி வில்லியம்ஸ் - காந்தி மதி
- சுவேதா - கஸ்தூரி
- அசோக் பாண்டியன் -
# டி. ஏ. எழுமலை

**டி. ஏ. எழுமலை** (T. A. Elumalai) இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016 ஆம் ஆண்டு தமிழ்நாடு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகத்தின் சார்பில் பூந்தமல்லி சட்டமன்றத் தொகுதியிலிருந்து, பதினைந்தாம் தமிழக சட்டப்பேரவைக்கு தேர்ந்தெடுக்கப்பட்டார்.  
முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கட்சியிலிருந்து பிரிந்து தனி அணியைத் தொடங்கிய தலைவர் டி. டி. வி. தினகரனுக்கு விசுவாசமாகி, அவரது கட்சியான அம்மா மக்கள் முன்னேற்றக் கழகத்தில் இணைந்ததால், சபாநாயகரால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவராவார். 2019 ஆம் ஆண்டு மே மாதத்தில் நடைபெற்ற இடைத்தேர்தலில் பூந்தமல்லி தொகுதியில் அம்மா மக்கள் முன்னேற்றக் கழகத்தின் சார்பிடல் போட்டியிட்ட இவர் வாக்குகளின் எண்ணிக்கையில் மூன்றாமிடத்தைப் பெற்று தோல்வியடைந்தார்.
# சிறீ மோதிலால் கன்கையலால் ஃபோம்ரா தொழில்நுட்ப கல்லூரி

**சிறீ மோதிலால் கன்கையலால் ஃபோம்ரா தொழில்நுட்ப நிறுவனம்** (Shree Motilal Kanhaiyalal Fomra Institute of Technology) (**எஸ். எம். கே. ஃபோம்ரா தொழில்நுட்ப கல்லூரி** என்று சுருக்கமாக அழைக்கப்படுகிறது) என்பது தமிழ்நாட்டின், சென்னையில் அமைந்துள்ள பொறியியல் கல்லூரி ஆகும். இந்த கல்லூரிக்கு புது தில்லியின் அகில இந்திய தொழில்நுட்பக் கல்விக் குழு ஒப்புதல் அளித்துள்ளது. மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இது ஒரு ஐஎஸ்ஓ 9001: 2015 சான்றளிக்கப்பட்ட நிறுவனம் ஆகும்.
# சிறீ மோதிலால் கன்கையலால் ஃபோம்ரா தொழில்நுட்ப கல்லூரி

## வரலாறு

ஸ்ரீ மோதிலால் கன்ஹையலால் ஃபோம்ரா தொழில்நுட்பக் கல்வி நிறுவனமானது 2001 ஆம் ஆண்டு நிறுவப்பட்டு, அண்ணா பல்கலைக்கழகத்துடன் இணைக்கப்பட்டது. இக்கல்லூரியின் நிறுவனரான மோதிலால் கன்ஹையலால் 1995 ஆம் ஆண்டு அறக்கட்டளையை உருவாக்கினார். இந்தக் கல்வி நிறுவனமானது ஃபோம்ரா குடும்பத்திற்கு சொந்தமானது, இவர் ஃபோம்ரா எலக்ட்ரிகல்ஸ் என்ற நிறுவனத்தின் உரிமையாளராக உள்ளார்.
# சிறீ மோதிலால் கன்கையலால் ஃபோம்ரா தொழில்நுட்ப கல்லூரி

## வளாகமும், அமைவிடமும்

இக்கல்லூரியானது சென்னையில் இருந்து 35 கிலோமீட்டர் தொலைவில், கேளம்பக்கத்திற்கு அருகிலுள்ள தையூர் கிராமத்தில், பழைய மகாபலிபுரம் சாலையில் அமைந்துள்ளது. இந்த கல்லூரி வளாகமானது 25 ஏக்கர் பரப்பளவில் பரவியுள்ளது.
# சிறீ மோதிலால் கன்கையலால் ஃபோம்ரா தொழில்நுட்ப கல்லூரி

## நூலகம்

இந்த கல்லூரியில் ஒரு தனி கட்டிடத்தில் நூலகம் அமைந்துள்ளது. இது இரண்டு தளங்களுடன் 986 சதுர மீட்டர் பரப்பளவு கொண்டதாக, குளிரூட்டப்பட்டதாக உள்ளது. இங்கு பெரிய அளவில் புத்தகங்கள், இதழ்கள் போன்றவை சேமித்து வைக்கப்பட்டுள்ளன. இதன் சேகரிப்பில் பரந்த அளவிலான பொறியியல் பாட நூல்கள் மற்றும் பிற தொடர்புடைய ஆய்வுத் துறைகளை உள்ளடக்கியதாக உள்ளது.
# சிறீ மோதிலால் கன்கையலால் ஃபோம்ரா தொழில்நுட்ப கல்லூரி

## கற்பிக்கப்படும் பாடங்கள்

இக்கல்லூரியில் பின்வரும் இளநிலை மற்றும் முதுநிலை படிப்புகள் வழங்கப்படுகின்றன.  
**இளநிலை** *படிப்புகள்:*  
பி.இ. உயிர் மருத்துவ பொறியியல் (நிரந்தரமாக அண்ணா பல்கலைக்கழகத்துடன் இணைக்கப்பட்டது)  
பி.இ. குடிசார் பொறியியல்  
பி.இ. கணினி அறிவியல் மற்றும் பொறியியல் (அண்ணா பல்கலைக்கழகத்துடன் நிரந்தரமாக இணைக்கப்பட்டுள்ளது)  
பி.இ. மின்னணுவியல் மற்றும் தொடர்பு பொறியியல் (ECE)  
பி.இ. மின் மற்றும் மின்னணு பொறியியல் (EEE)  
பி.இ. இயந்திரப் பொறியியல் (MECH)  
*முதுநிலை படிப்புகள்:*  
எம்.இ. கணினி அறிவியல் மற்றும் பொறியியல்  
எம்.இ. ஆற்றல் இயக்க பொறியியல்  
எம்.இ. பேரளவு ஒருங்கிணைச் சுற்று வடிவமைப்பு  
எம்.இ. வெப்ப பொறியியல்
# ஆ. மகாராஜன்

**ஆ. மகாராஜன்** (A. Maharajan) ஒரு இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2019 ஆம் ஆண்டு தமிழக சட்டசபைக்கான இடைத்தேர்தலில் ஆண்டிபட்டி தொகுதியில் இருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இத்தேர்தலில் இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் வேட்பாளராக இவரது தம்பி லோகிராஜன் போட்டியிட்டுத் தோல்வியடைந்தார்.
# சார்மா செத்லெனீத்சே

**சார்மா செத்லெனீத்சே** (*Sarma Sedleniece*) என்பவர் லாத்வியா நாட்டைச் சேர்ந்த ஒரு சதுரங்க விளையாட்டு வீராங்கனையாவார். 1939 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1968 ஆம் ஆண்டு அந்நாட்டில் நடைபெற்ற பெண்களுக்கான லாத்வியா சதுரங்க சாம்பியன் பட்டத்தை இவர் வென்றார். இப்போட்டியில் 1971 இல் இரண்டாமிடமும் 1972 இல் மூன்றாம் இடமும் இவருக்குக் கிடைத்தது. லாத்வியா சதுரங்க மாசுட்டர் என்ற பட்டமும் இவருக்கு உண்டு.  
சார்மா செத்லெனீத்சே தனது 13 ஆம் வயதில் சதுரங்கம் விளையாடத் தொடங்கினார். தனது 15 ஆம் வயதில் முதல்முறையாக லாத்விய பெண்கள் சதுரங்கப் போட்டியை வென்றார். மேலும் மூன்று முறை (1955–1957) இப்பட்டத்தை சர்மாசெட்லெனீசு வென்றார் என்பது குறிப்பிடத்தக்கதாகும். லாத்வியாவின் தலைநகரமான ரீகா நகரில் நடைபெற்ற பெண்கள் சதுரங்கப் போட்டியையும் 1959, 1960, 1969 மற்றும் 1970 ஆம் ஆண்டுகளில் இவர் நான்கு முறை வென்றார்.  
உருசியாவின் தொன்-மீது-ரசுத்தோவ் நகரில் 1971 ஆம் ஆண்டு நடைபெற்ற அணிகளுக்கான சதுரங்கப் போட்டியில் லாத்விய அணியான தௌகவா அணியில் எட்டாவது பலகையில் இவர் விளையாடினார். அஞ்சல் வழி சதுரங்க விளையாட்டுப் போட்டியிலும் இவர் சிறந்து விளங்கினார். 1969-1970 ஆம் ஆண்டில் நடைபெற்ற பெண்களுக்கான அஞ்சல் வழி சதுரங்கப் போட்டியில் இவர் சாம்பியன் பட்டம் பெற்றார்.
# ஓணபொட்டன்

**ஓணபொட்டன்** (ஒனேஸ்வரன்) (Onapottan) என்பது கேரளாவின் வடக்கு மலபாரின் இடுக்கி மாவட்டம் போன்ற பகுதிகளில் ஓணம் பருவத்தில் கிராமங்களில் தோன்றும் ஒரு நாட்டுப்புற பாத்திரம் ஆகும்.. ஓணத்தின் உத்ரம் மற்றும் திருவோனம் நாட்களில் ஓணபொட்டன் வீடுகளுக்குச் செல்கிறார். இக்கதாபாத்திரம் ஒரு கலையின் பிரதிபலிப்பாக பார்க்கப்படுகிறது. அவர் வீடுகளுக்கு செல்லும்போது யாரிடமும் பேசுவத்தில்லை. அதனால் தான் இவரை ஓணப்பொட்டன் (மலையாள மொழியில் பொட்டன் = காது கேளாதவர்) என்று அழைக்கிறார்கள். இவர் தன் தலையில் கனமான கிரீடமும், ஒரு கையில் பனை ஓலை குடையும், ஒரு கையில் மணியும் வைத்திருப்பார். மேலும் தன் முகத்தில் வண்ணம் பூசி, தன் வாய்ப்பகுதியை மறைத்தும் தன் கையில் உள்ள மணியால் ஓணத்தை அறிவிப்பார். அவர் வீட்டுக்கு வந்து ஆசீர்வதிப்பது நல்லது என நம்பப்படுகிறது.. ஓணபொட்டன் வேடமிட கேரளாவில் உள்ள பழங்குடி மக்களான மலயா சமூக உறுப்பினர்களுக்கு மட்டுமே உரிமை உள்ளது..
# இந்தியப் பேரரசின் கிரீடம்

**இந்தியப் பேரரசின் கிரீடம்** என்பது 1911 ஆம் ஆண்டு தில்லி தர்பாரில் இந்தியப் பேரரசராக ஐந்தாம் ஜார்ஜ் மன்னர் முடிசூடப் பயன்படுத்திய கிரீடமாகும்.
# இந்தியப் பேரரசின் கிரீடம்

## தோற்றம்

பிரித்தானிய அரசியலமைப்பானது அரச மகுடம் உள்ளிட்ட அரச ஆபரணங்களை நாட்டை விட்டு வெளியே கொண்டுசெல்வதை தடைசெய்கிறது. காரணம் மன்னர், அரசி போன்றோர் மேற்கொள்ளும் வெளிநாட்டு பயணங்களின்போது அவர்கள் நகைகளுக்காக தாக்கப்படாமலிருக்க இது ஒரு ஏற்பாடாகும். கடல் மற்றும் தரை வழியாக இவ்வளவு நீண்ட தொலைவுக்கு அவற்றைக் கொண்டு செல்வதில் கணிசமான அபாயங்கள் உள்ளன. இந்த காரணங்களுக்காக, இந்திய துணைக்கண்டத்துக்கு 1911இல் ஜார்ஜ் மன்னரும், ராணி மேரி வந்தபோது அவர் அணிய இந்த மணிமகுடம் செய்யப்பட்டது. அச்சமயம் அவர்கள் வந்தபோது இந்திய இளவரசர்கள் மற்றும் பிரித்தானிய அதிகாரிகள் முன்னிலையில் இந்தியாவின் சக்கரவர்த்தி, மகாராணி என்று முடிசூட்டப்பட்டனர்.  
அந்தச் சமயத்தில் மன்னருக்காக புதியதாக மணிமகுடம் செய்யப்பட்டது. இலண்டனின் பிரபல நகை நிறுவனமான காரார்ட் அண்ட் கோ, தயாரித்த அந்த மணிமகுடத்தின் மதிப்பு 60,000 பவுண்ட். ஆகும். இது இலண்டனில் உள்ள இந்திய அலுவலகத்தால் செலுத்தப்பட்டது.
# இந்தியப் பேரரசின் கிரீடம்

## விளக்கம்

இந்திய மணிமகுடத்தின் எடையானது ஆகும். இதில் 6,170 பெரிய சிறிய வைரங்கள், 9 மரகத கற்கள், 4 மாணிக்க கற்கள், 4 நீலக்கற்கள் போன்றவை பதிக்கப்பட்டிருந்தன. மேலும் மகுடத்தின் முன்புறத்தில் எடையுள்ள மிகச் சிறந்த மரகதம் பதிக்கப்பட்டிருந்தது. மன்னர் அந்த மகுடம் குறித்து தனது நாட்குறிப்பில், அது அணிய கனமாகவும் சங்கடமாகவும் இருந்த்தது என்று எழுதினார்: "சுமார் &nbsp;மணி நேரம் அந்த கிரீடத்தை அணிந்துகொண்டு தர்பார் நிகழ்வுகளைக் கண்டது களைப்பாகவும், தலை வலியை உண்டாக்குவதாகவும் இருந்தது." என்று குறிப்பிட்டுள்ளார்.
# இந்தியப் பேரரசின் கிரீடம்

## பயன்பாடு

விழாவில் ஜார்ஜ் மற்றும் மேரி பேரரசர் மற்றும் பேரரசிக்கான சடங்குகள் செய்யப்பட்டு முடிசூட்டப்படவில்லை. இந்திய துணைக்கண்டமானது இந்து மற்றும் முஸ்லீம்கள் பெரும்பான்மையாக இருக்கும் ஒரு நாடு. அங்கு கிறிஸ்தவ முறைப்படி முடிசீடுவது முறையல்ல என்று மன்னரால் கருதப்படது. இதனால் மன்னர் வெறுமனே தர்பாரில் மகுடம் அணிந்தபடி நுழைந்தார். மேலும் தர்பாரானது அரசரின் முடிசூட்டு விழா போன்றே வடிவமைக்கப்பட்டது. மன்னருக்கு ஆறு மாதங்களுக்கு முன்னர் ஐக்கிய இராச்சியத்தில் முடிசூட்டு விழா நடந்திருந்தது.  
ஐந்தாம் ஜார்ஜ் இந்தியாவில் இருந்து திரும்பியதிய பிறகு இநத மகுடத்தை மீண்டும் அணியவில்லை. 1947 ஆகத்து 15 இல், இந்தியப் பேரரசு கலைக்கப்பட்டு, இந்தியா மற்றும் பாக்கிஸ்தான் என்ற டொமினியன்கள் உருவாயின. இந்தியப் பேரரசர் என்ற விதத்தில் ஐந்தாம் ஜார்ஜ் சூட்டிக்கொண்ட இந்த கிரீடத்தை இந்தியாவுக்கே திருப்பித் தருமாறு கோரிக்கை எழுந்தது. அந்தக் கோரிக்கை ஏற்கப்படவில்லை.
# பட்காம்

**பட்காம்** (**Budgam**) இந்தியாவின் ஜம்மு காஷ்மீர் மாநிலத்தின் பட்காம் மாவட்டத்தின் தலைமையிடமும், நகராட்சியும் ஆகும். இந்நகரம் பிர் பாஞ்சல் மலைத்தொடரில் கடல்மட்டத்திலிருந்து 1610 மீட்டர் உயரத்தில் உள்ளது.
# பட்காம்

## மக்கள்தொகை பரம்பல்

2011-ஆம் ஆண்டு இந்திய மக்கள் தொகை கணக்கெடுப்பின்படி, பட்காம் நகரத்தின் மொத்த மக்கள்தொகை 43,518 ஆகும். அதில் ஆண்கள் 26,461 மற்றும் பெண்கள் 17,057 ஆக உள்ளனர். பட்டியல் பழங்குடிகள் 307 ஆக உள்ளனர்.
# பட்காம்

## போக்குவரத்து

### சாலை

தேசிய நெடுஞ்சாலை எண் 444 ஜம்மு காஷ்மீரின் பிற நகரங்களுடன் இணைக்கிறது.
# பட்காம்

## போக்குவரத்து

### இருப்புப் பாதை

ஜம்மு-பாரமுல்லா இருப்புப் பாதை பட்காம் நகரத்தை ஸ்ரீநகர், பாரமுல்லா, அனந்தநாக் மற்றும் பனிஹால் நகரங்களுடன் இணைக்கிறது. பட்காமில் தொடருந்து நிலையம் உள்ளது.
# கருட விஷ்ணு காஞ்சன பண்பாட்டுப் பூங்கா

**கருட விஷ்ணு காஞ்சனப் பண்பாட்டுப் பூங்கா** (**Garuda Wisnu Kencana Cultural Park**) ( or *'GWK*)', இந்தோனேசியாவின் பாலித் தீவில் பதுங் அருகே 60 ஹெக்டேர் பரப்பளவில் அமைந்த பண்பாட்டுப் பூங்காவாகும். இப்பூங்காவில் 23 மீட்டர் உயரத்தில் கருட வாகனத்தில் அமர்ந்த விஷ்ணு சிலை உள்ளது. இங்குள்ள தாமரைக் குளம், புனித நீர் குழாய்களுடன் உள்ளது.
# கருட விஷ்ணு காஞ்சன பண்பாட்டுப் பூங்கா

## கருட விஷ்ணு சிற்பம்

கருட விஷ்ணு சிற்பம் உயரம், அகலத்துடன் கூடியது.21 அடுக்களுடன் கூடிய கருட விஷ்ணு சிற்பம் 4000 டன் எடையும், அடித்தளத்துடன் உயரம் கொண்டது.  
இந்த சிலை செம்பு மற்றும் பித்தளை தகடுகளால் ஆனது. இதன் உட்கட்டமைப்பு துருப்பிடிக்காத எஃகு சட்டகம் மற்றும் சிமிண்ட், கற்கள் மற்றும் மணல் கலவைகளைக் கொண்ட தூண் நெடுவரிசை தூண்களால் ஆனது. இச்சிற்பத்தின் வெளியுறை பரப்பளவைக் கொண்டுள்ளது. விஷ்ணுவின் கிரீடம் தங்க முலாம் பூசப்பட்டுள்ளது. இந்த நினைவுச்சின்னம் 31 சூலை 2018 அன்று கட்டி முடிக்கப்பட்டது மற்றும் 22 செப்டம்பர் 2018 அன்று இந்தோனேசிய அதிபர் ஜோக்கோ விடோடோ திறந்து வைத்தார்.
# டெர்ப்ஸ் அகாடமி கலை மற்றும் அறிவியல் கல்லூரி

**டெர்ப்ஸ் அகாடமி கலை மற்றும் அறிவியல் கல்லூரி** (Terf 's Academy College of Arts And Science) என்பது இந்தியாவின் தமிழ்நாட்டில் திருப்பூர் மாவட்டத்தின் கோவில்பாளையம்புதூரில் செயற்பட்டுவரும் கலைக் கல்லூரியாகும். இது திருப்பூர்- தாராபுரம் சாலையில் அவிநாசிபாளையம் அருகில் உள்ள கோவில்பாளையம் புதூரில் 2006 ஆண்டு துவக்கப்பட்டது. இது தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. மேலும் இது பாரதியார் பல்கலைக்கழகத்தின் தொலைதூரக் கல்வி மையமாகவும் செயல்பட்டுவருகிறது. இக்கல்லூரியில் முதலாமாண்டு மாணவர்களுக்கு இலவச பேருந்து வசதி செய்து தரப்பட்டுள்ளது. இங்கு மாணவர்களின் வசதிக்காக கல்லூரி நூலகம் செயல்பட்டு வருகிறது.
# டெர்ப்ஸ் அகாடமி கலை மற்றும் அறிவியல் கல்லூரி

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# டெர்ப்ஸ் அகாடமி கலை மற்றும் அறிவியல் கல்லூரி

## வழங்கும் படிப்புகள்

### இளநிலை

- கணிதம் (சி.ஏ)
- பி.சி.ஏ.
- கணினி அறிவியல்
- தகவல் தொழில்நுட்பம்
- வணிக மேலாண்மை
- பி.காம். (சி.ஏ)
# டெர்ப்ஸ் அகாடமி கலை மற்றும் அறிவியல் கல்லூரி

## வழங்கும் படிப்புகள்

### முதுநிலை

- எம்.காம் (சி.ஏ)
# டெர்ப்ஸ் அகாடமி கலை மற்றும் அறிவியல் கல்லூரி

## வழங்கும் படிப்புகள்

### ஆராய்ச்சிப் படிப்பு

ஆரிய்சிப் பிரவில் வணிகவியல், மேலாண்மை கணினித் துறை சார்ந்த படிப்புகள்
# டெர்ப்ஸ் அகாடமி கலை மற்றும் அறிவியல் கல்லூரி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# மாரியம்மன் கோவில், பிளகூல்

**மாரியம்மன் கோயில், பிளகூல்** என்பது இந்து மதக் கடவுளான மாரியம்மனுக்கு அமைக்கப்பட்ட ஒரு முக்கியக் கோவில் ஆகும். இக்கோயில் இந்தியாவின், கேரள மாநிலத்தில், தலச்சேரியின் தெற்குப் பகுதியில் சைதார்பள்ளிக்கருகில் உள்ள பிளகூல் என்ற ஊரில் அமைந்துள்ளது. இந்த கோவிலில் உள்ள தெய்வம், தொண்ணூறு ஆண்டுகளுக்கு முன்பு சுயம்புவாக உருவானதாக நம்பப்படுகிறது. இந்தக் கோவிலை பிபி அப்பு மாஸ்டர் மற்றும் குடும்பத்தினர் பராமரிக்கின்றனர். பிபி அப்பு மாஸ்டர் ஒரு ஆசிரியர் ஆவார். இவர் தலசேரியில் ஒரு பள்ளியை நிறுவினார்.  
கோயிலின் தலைமை பூசாரி இரத்தினவேல், பொதுவாக மணி மாஷ் (மணி மாஸ்டர்) என்று அழைக்கப்படுகிறார். கோயிலின் ஆண்டுத் திருவிழா ஒவ்வொரு ஆண்டும் ஏப்ரல் முதல் செவ்வாய்க்கிழமை தொடங்கி ஐந்து நாட்கள் நீடிக்கும். அக்னிக்கரகம், பூக்கரகம், பூமிதி, குருதிகுளி, பலிபூசை ஆகியவை ஆண்டுத் திருவிழாவின் முக்கிய அம்சங்கள் ஆகும்.  
இந்தக் கோயில் மிகவும் பாரம்பரியமான பூஜை வடிவங்களில் ஒன்றைப் பின்பற்றுகிறது, மேலும் இந்தப் பகுதியில் மிகவும் விரும்பப்படும் கோயில்களில் ஒன்றாக இது கருதப்படுகிறது.
# ராசாத்தி (தொலைக்காட்சித் தொடர்)

**ராசாத்தி** என்பது சன் தொலைக்காட்சியில் 23 செப்டம்பர் 2019 முதல் 3 ஏப்ரல் 2020 வரை திங்கள் முதல் சனிக்கிழமை வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரில் தேவயானி, விசித்ரா, பவானி ரெட்டி, டெப்ஜனி மொடக், விஜயகுமார், செந்தில், ஆதித்யா போன்ற பலர் நடித்துள்ளார்கள். இந்த தொடர் கொரோனாவைரசு காரணத்தால் 3 ஏப்ரல் 2020 முதல் 160 அத்தியாயங்களுடன் நிறுத்தப்பட்டுள்ளது.
# ராசாத்தி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- தேவயானி (61-160) - இளவரசி சௌந்தரவல்லி
- விசித்ரா (1-160) - சிந்தாமணி
- செந்தில் (1-) - அழகர் சுவாமி (ராசாத்தியின் மாமா)
- பவானி ரெட்டி (1-100) → டெப்ஜனி மொடக் (100-160) - ராசாத்தி
- ஆதித்யா (1-160) - ராஜதுரை/பாண்டியன்
# ராசாத்தி (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- தென்னவன் → ரமேஷ் பண்டிட் - ராசாப்பா
- சுலக்சனா - (பாண்டியனை வளர்ந்த தாய்)
- கீர்த்தி ஜெய் தனுஷ் - கயல் சிவா (சிந்தாமணியின் மகள்)
- நித்யா ரவீந்தர் - சரஸ்வதி (சண்முகசுந்தரத்தின் முதல் மனைவி, ராசாத்தியின் தாய்)
- ரீனா - (சண்முகசுந்தரத்தின் இரண்டாவது மனைவி, ராசாப்பாவின் தாய்)
- மனோஜ் குமார் - (சிந்தாமணியின் சகோதரன்)
- சிவன் ஸ்ரீனிவாசன் - தர்மதா
- சபரி - சிவா
- மீனா - சூடாமணி
- சுப்புலக்ஷ்மி - மேனகா
- உஷா சாய் - கல்யாணி
- மகேஷ் பிரபு - மாதவன்
- பொள்ளாச்சி பாபு
# ராசாத்தி (தொலைக்காட்சித் தொடர்)

## நடிகர்கள்

### முந்தைய கதாபாத்திரங்கள்

- விஜயகுமார் - சண்முகசுந்தரம் (தொடரில் இறந்துவிட்டார்)
- மனோஜ்குமார்
- சபரி
- லூயிஸ்
- கீதா நாராயணன்
- ஜானகி
- மாயாக்கள் பாட்டி
- ரம்யா
- மீனாட்ச்சி
- ஹேமா ஸ்ரீ
- பண்டி ராவி
- அபிமன்யூ
- தமிழ் செல்வன்
# ராசாத்தி (தொலைக்காட்சித் தொடர்)

## நடிகர்களின் தேர்வு

இந்த தொடரில் முதலில் சின்னத் தம்பி தொடரில் நடித்த பவானி ரெட்டி இந்த தொடரில் ராசாத்தி என்ற கதாபாத்திரத்தில் நடித்தார். அத்தியாயம் 61 முதல் நடிகை தேவயானியின் வருகைக்கு பிறகு இவருக்கான முக்கியத்துவம் குறைந்ததால் இவர் இந்த தொடலிருந்து விலகினார். அத்தியாயம் 100 முதல் என்ற புதுமுக நடிகை டெப்ஜனி மொடக் என்பவர் ராசாத்தி என்ற கதாபாத்திரத்தில் நடித்து வருகின்றார். இவரின் தந்தையாக சிறப்புத் தோற்றத்தில் பிரபல நடிகர் விஜயகுமார் நடித்துள்ளார். இவர் இதற்கு முன்பு சன் தொலைக்காட்சியில் ஒளிபரப்பான தங்கம், வம்சம், நந்தினி ஆகிய தொடர்களிலும் நடித்துள்ளார். இவர்களுடன் சிந்தாமணி என்ற கதாபாத்திரத்தில் நடிகை விசித்ராவும் நடிக்கிறார். இவர் 18 வருடங்களுக்கு பிறகு நடிக்கும் முதல் தொடர் இதுவாகும். பிரபல நகைசுச்சுவை நடிகர் செந்தில், சுலக்சனா, பொள்ளாச்சி பாபு, புதுமுக நடிகர் ஆதித்யா , நித்யா ரவீந்தர், கீர்த்தி, ரமேஷ் பண்டிட் போன்ற பலர் இந்த தொடரில் நடித்துள்ளார்கள்
# ராசாத்தி (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் முதல் முதலில் 23 செப்டம்பர் 2019 அன்று இரவு 9 மணிக்கு ஒளிபரப்பானது. சனவரி 28, 2020 ஆம் ஆண்டு முதல் இரவு 9:30 மணிக்கு நேரம் மாற்றப்பட்டு ஒளிபரப்பானது.
# ராசாத்தி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# நிலாவின் சோடிய வால்

**நிலாவின் சோடிய வால்** (*Sodium tail of the moon*) மனித கண்களால் கண்டறிய முடியாத அளவுக்கு மெல்லியதாக இருக்கிறது. பல்லாயிரக்கணக்கான கிலோமீட்டர் நீளமுள்ள இந்த வாலை 1998 ஆம் ஆண்டில் பாசுட்டன் பல்கலைக்கழக விஞ்ஞானிகள் குழு கண்டறிந்தார்கள். லியோனிட் விண்கல் பொழிவை உற்றுநோக்கி கவனித்ததன் விளைவாக இது கண்டுபிடிக்கப்பட்டது.  
ஒளியணுக்களால் தூண்டப்பட்ட பரப்பு விடுகை, வெறிச்சோடி, சூரியக் காற்று உமிழ்வு, மற்றும் விண்கல் தாக்கங்கள் போன்ற காரணங்களால் நிலா அதன் மேற்பரப்பில் இருந்து நுண்ணிய தூசியாக அணுநிலை சோடியத்தை தொடர்ந்து வெளியிடுகிறது . சூரியனுக்கு அப்பால் தொலைவில் காணப்படும் சோடியம் அணுக்களை சூரிய கதிர்வீச்சு அழுத்தம் முடுக்கிவிடுவதால் சூரியனுக்கு எதிர்திசையில் நீளமான வால் ஒன்று உருவாகிறது.  
சிறிய விண்கற்களின் தொடர்ச்சியான தாக்கங்கள் காரணங்களால் நிலாவிலிருந்து ஒரு நிலையான வால் அமைப்பை உருவாக்குகின்றன, ஆனால் லியோனிட்கள் அதை தீவிரப்படுத்தின. இதனால் பூமியிலிருந்து வழக்கத்தைப் போல இல்லாமல் கவனிக்க முடிந்தது .
# எரால்ட் எலிங்கம்

**எரால்ட் யோகன் தாமசு எலிங்கம்**, (Harold Johann Thomas Ellingham) (1897-1975) ஒரு பிரித்தானிய இயற்பியல் வேதியியலாளர் ஆவார். இவர் அவரது எலிங்கம் வரைபடங்களுக்காக நன்கு அறியப்பட்டவர் ஆவார். எலிங்கம் வரைபடமானது உலோகங்களைப் பிரித்தெடுக்கும் உலோகவியலில் பெரிய அளவிலான தகவல்களை சுருக்கமாகக் கூறும் வரைபடமாகத் திகழ்கிறது.  
எலிங்கம் 1914 முதல் 1916 வரை அறிவியலுக்கான இராயல் கல்லூரியில் பயின்றார். அதே கல்லூரியில் 1919 ஆம் ஆண்டிலிருந்து செயல்முறை விளக்கம் தருபவராகவும், 1934 ஆம் ஆண்டில் இயற்பியல் வேதியியல் துறையில் வாசகராகவும் பணிபுரிந்தார். 1940 முதல் 1944 ஆம் ஆண்டு வரையிலான காலத்தில் அறிவியலுக்கான இராயல் கல்லூரியின் செயலாளராகவும், 1944 முதல் 1963 ஆம் ஆண்டு வரை வேதியியலுக்கான இராயல் நிறுவனத்தின் செயலாளராகவும் இருந்தார். இவர் 1949 ஆம் ஆண்டில் இம்பீரியல் கல்லூரியில் கெளரவ பேராசிரியராகவும், 1962 ஆம் ஆண்டில் பிரித்தானிய பேரரசால் வழங்கப்படும் பெருமைக்குரிய கெளரவப் பட்டமான ஓபிஇ இவருக்கு வழங்கப்பட்டது.  
எலிங்கம் தனது பெயரிலான வேதிவினைகளில் நடக்கும் கிப்சின் ஆற்றல் மாற்றத்தை வெப்பநிலைக்கெதிராக குறித்து வரையப்பட்ட வரைபடங்களுக்காகநன்கு அறியப்பட்டவர் ஆவார்.
:M&nbsp;+&nbsp;O<sub>2</sub>&nbsp;  
ஒரு மோல் ஆக்சிசன் வினைப்படுத்துவதற்கான வெப்ப இயக்கவியல் சார்புகளை பொதுமைப்படுத்துவதன் மூலம் அதே வரைபடத்தைப் பயன்படுத்தி எலிங்கம் பல்வேறுபட்ட ஆக்சைடுகளின் வெப்பநிலைக்கேற்ற நிலைத்தன்மையை ஒப்பிடுவதற்கும் முடிந்தது. குறிப்பாக, வெப்பநிலை அதிகரிக்க, அதிகரிக்க கார்பன் மிகவும் வலிமையான ஒடுக்கியாகச் செயல்படுவதை வரைபடம் மூலமாக காட்ட முடிந்தது. கார்பன் அல்லது கார்பனோராக்சைடு ஆகயவற்றைக் கொண்டு உலோகங்களை ஒடுக்கம் செய்வது தொழிற்துறையில் மிகுந்த முக்கியத்துவம் வாய்ந்ததாகும். (உதாரணம்: ஊது உலையைப் பயன்படுத்தி இரும்பினைத் தயாரித்தல்) மேலும், எலிங்கம் வரைபடங்கள் ஒவ்வொரு உலோகத்திற்கும் எந்த மிகக் குறைந்த வெப்பநிலையில் ஒடுக்க வினைகள் நிகழ்கின்றன என்பதைக் காட்டுகின்றன.
# எரால்ட் எலிங்கம்

## குறிப்புகள் மற்றும் மேற்கோள்கள்

=
# ஐதரசீன் நைட்ரேட்டு

**ஐதரசீன் நைட்ரேட்டு** (*Hydrazine nitrate*) என்பது N<sub>2</sub>H<sub>4</sub>•HNO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1989 ஆம் ஆண்டு செருமானியர்கள் இதைத் தயாரித்தார்கள். ஓர் ஆக்சிசனேற்றியாக நீர்மவெடிபொருள்களில் இது பயன்படுத்தப்படுகிறது. நிலையான α-வகை மற்றும் நிலைப்புத்தன்மையற்ற β-வகை என்ற இரண்டு படிக வடிவங்களில் ஐதரசீன் நைட்ரேட்டு காணப்படுகிறது. முதல்வகையே பெரும்பாலும் வெடிபொருளாகப் பயன்படுத்தப்படுகிறது. ஐதரசீன் நைட்ரேட்டு ஆல்ககாலில் குறைவாகவும் நீர் மற்றும் ஐதரசீனில் நன்றாகவும் கரைகிறது. வலிமையான ஆனால் அமோனியம் நைட்ரேட்டைக் காட்டிலும் குறைவான நீருறிஞ்சும் பண்பையும் ஐதரசீன் நைட்ரேட்டு பெற்றுள்ளது.  
மேலும் இச்சேர்மம் நல்ல வெப்ப நிலைப்புத்தன்மையைக் கொண்டுள்ளது. 100 பாகை செல்சியசு வெப்பநிலையில் இதன் எடை இழக்கும் வீதம் அமோனியம் நைட்ரேட்டைக் காட்டிலும் குறைவாகும். 307 பாகை செல்சியசு வெப்பநிலையில் ஐதரசீன் நைட்ரேட்டு வெடிக்கிறது. வெடிக்கும்போது 3829 மெகாயூல்/கிலோகிராம் வெப்பத்தை இது வெளியிடுகிறது. இச்சேர்மத்தில் கார்பன் உட்கூறுகள் இல்லாததால் வெடிக்கும் பொருட்கள் திண்மங்களாக இருப்பதில்லை மற்றும் இவற்றின் சராசரி மூலக்கூறு எடை குறைவானது.
# குரோமியம்(II) குளோரைடு

சிறிய அளவிலான தயாரிப்புகளில் CrCl<sub>3</sub> ஐ ஒடுக்க இலித்தியம் அலுமினியம் ஐதரைடு, துத்தநாகம் அல்லது தொடர்புடைய வினைக்காரணிகளை பயன்படுத்தலாம்.  
: 4 CrCl <sub>3</sub> + LiAlH <sub>4</sub> → 4 CrCl <sub>2</sub> + LiCl + AlCl <sub>3</sub> + 2 H <sub>2</sub>
: 2 CrCl <sub>3</sub> + Zn → 2 CrCl <sub>2</sub> + ZnCl <sub>2</sub>  
ஐதரசன் குளோரைடுடன் குரோமியம் (II) அசிடேட் கரைசலை வினைப்படுத்துவதன் மூலமும் CrCl<sub>2</sub> தயாரிக்கப்படலாம்.  
: Cr <sub>2</sub> (OAc) <sub>4</sub> + 4 HCl → 2 CrCl <sub>2</sub> + 4 AcOH
# குரோமியம்(II) குளோரைடு

## கட்டமைப்பு மற்றும் பண்புகள்

நீரற்ற குரோமியம்(II) குளோரைடு வெண்மை நிறத்தைக் கொண்டிருக்கும். இருப்பினும், வணிக மாதிரிகள் பெரும்பாலும் சாம்பல் அல்லது பச்சை நிறத்தில் இருக்கும். அவை பிஎன்என்எம் வெளித்தொகுதியில் படிகமாகிறது. இது சேர்மத்தின் உரூத்தைல் வடிவமானது சீர்குலைந்ததால் ஏற்பட்ட அமைப்பாகும். இந்த அமைப்பு; இது கால்சியம் குளோரைடுக்கு ஒத்த வடிவத்தைக் கொண்டதாக இருக்கிறது. Cr மையங்களானவை ஜான்-டெல்லர் விளைவால் சிதைக்கப்பட்டு எண்முகி வடிவத்தைப் பெறுகின்றன.
# டைகுளோரின் எக்சாக்சைடு

**டைகுளோரின் எக்சாக்சைடு** (*Dichlorine hexoxide*) என்பது Cl<sub>2</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். வாயு நிலையில் இவ்வாய்ப்பாடு சரியானதாகும். எனினும் நீர்ம அல்லது திண்ம நிலையில் இக்குளோரின் ஆக்சைடு அடர் சிவப்பு அயனிச்சேர்மம் குளோரைல் பெர்குளோரேட்டு [ClO2]+[ClO4]− அயனியாக அயனியாக்கம் அடைகிறது. குளோரிக் மற்றும் பெர்குளோரிக் அமிலங்களின் கலப்பு நீரிலியாக இது கருதப்படுகிறது.  
குளோரின் டையாக்சைடு மற்றும் மிகையளவு ஓசோன் இரண்டும் வினைபுரிவதால் டைகுளோரின் எக்சாக்சைடு உற்பத்தியாகிறது.  
2 ClO2 + 2 O3 → 2 ClO3 + 2 O2 → Cl2O6 + 2 O2
# டைகுளோரின் எக்சாக்சைடு

## மூலக்கூற்று கட்டமைப்பு

வாயு நிலையில் அசலாக ஒரும குளோரின் டிரையாக்சைடு (ClO3) கட்டமைப்பில் டைகுளோரின் எக்சாக்சைடு இருப்பதாக விவரிக்கப்பட்டது . ஆனால் ஆவியாதலுக்குப் பின் குளோரின் பெர்குளோரேட்டு (Cl2O4) மற்றும் ஆக்சிசனாக சிதைவடையும் வரை அது ஆக்சிசன்-பால இருபடியாக எஞ்சியிருப்பது பின்னர் காட்டப்பட்டது .ClO3 சேர்மம் பின்னர் மீள்கண்டுபிடிப்பு செய்யப்படுகிறது.  
அறைவெப்பநிலையில் அடர்சிவப்பு நிற புகையும் நீர்மமாகக் காணப்படும் டைகுளோரின் எக்சாக்சைடு குளோரைல் பெர்குளோரேட்டு [ClO2]+[ClO4]− என்ற சிவப்பு நிற குளோரைல் பெர்குளோரேட்டாக அயனியாக்கம் அடைகிறது. சிவப்பு நிறம் குளோரைல் அயனிகளின் இருப்புக்கு ஓர் அடையாளம் ஆகும். எனவே இந்தச் சேர்மத்தில் குளோரினின் முறையான ஆக்சிசனேற்ற நிலை குளோரின்(V) மற்றும் குளோரின் (VII) ஆகியவற்றின் கலவையாக வாயு மற்றும் உறைந்த நிலைகளில் உள்ளது; இருப்பினும் ஒரு ஆக்சன்-குளோரின் பிணைப்பை உடைப்பதன் மூலம் சிறிதளவு எலக்ட்ரான் அடர்த்தி குளோரின்(VII) அயனியை நோக்கி மாறுகிறது.
# டைகுளோரின் எக்சாக்சைடு

## பண்புகள்

டயா காந்தப்பண்பு கொண்ட Cl2O6 சேர்மம் ஒரு வலிமையான ஆக்சிசனேற்ற முகவராகும். அறைவெப்பநிலையில் நிலைப்புத்தன்மையுடன் காணப்படுகின்ற போதிலும் கரிமச் சேர்மங்களுடன் பட நேர்ந்தால் இது தீவிரமாக வெடிக்கிறது. தங்கத்துடனும் வினையில் ஈடுபட்டு [ClO2]+[Au(ClO4)4]−. என்ற குளோரைல் உப்பைக் கொடுக்கிறது. Cl2O6 பங்குகொள்ளும் கீழ்கண்ட இதர வினைகள்யாவும் [ClO2]+[ClO4]− என்ற கட்டமைப்பை பிரதிபலிக்கின்றன:  
:NO<sub>2</sub>F + Cl<sub>2</sub>O<sub>6</sub> → NO<sub>2</sub>ClO<sub>4</sub> + ClO<sub>2</sub>F
:NO + Cl<sub>2</sub>O<sub>6</sub> → NOClO<sub>4</sub> + ClO<sub>2</sub>
:2 V<sub>2</sub>O<sub>5</sub> + 12 Cl<sub>2</sub>O<sub>6</sub> → 4 VO(ClO<sub>4</sub>)<sub>3</sub> + 12 ClO<sub>2</sub> + 3 O<sub>2</sub>
:SnCl<sub>4</sub> + 6 Cl<sub>2</sub>O<sub>6</sub> → [ClO<sub>2</sub>]<sub>2</sub>[Sn(ClO<sub>4</sub>)<sub>6</sub>] + 4 ClO<sub>2</sub> + 2 Cl<sub>2</sub>
:2Au + 6Cl<sub>2</sub>O<sub>6</sub> 2 + Cl<sub>2</sub>.  
என்றாலும்கூட இது ClO<sub>3</sub> இயங்குறுப்புக்குரிய ஓர் ஆதார மூலமாக வினைப்படுகிறது.  
:2 AsF<sub>5</sub> + Cl<sub>2</sub>O<sub>6</sub> → 2 ClO<sub>3</sub>AsF<sub>5</sub>
# ஆக்டின் உட்கருவாக்க உள்ளகம்

**ஆக்டின் உட்கருவாக்க உள்ளகம்** *( Actin nucleation core)* என்பது மூன்று ஆக்டின் ஒருமங்களைக் கொண்ட ஒரு புரதமுப்படியாகும். இதுவோர் உட்கருவாக்க உள்ளகம் என்றழைக்கப்படுகிறது. ஏனெனில் ஒரு முப்படியிலிருந்து ஒரு நாற்படி உருவாக ஆற்றல்மிக்க சாதகமான நீட்டிப்பு வினை நிகழ்கிறது. ஆக்டின் புரத இருபடிகளும் முப்படிகளும் ஆற்றல் ரீதியாக இவ்வினைக்கு சாதகமற்றவை
# குருவம்பட்டி

**குருவம்பட்டி** (Kuruvampatti) என்பது இந்தியாவின், தமிழ்நாட்டின், திருச்சிராப்பள்ளி மாவட்டம், மண்ணச்சநல்லூர் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# குருவம்பட்டி

## அமைவிடம்

இந்த ஊரானது மண்ணச்சநல்லூரில் இருந்து 15 கிலோமீட்டர் தொலைவிலும், மாவட்டத்தின் தலைநகரான திருச்சிராப்பள்ளியில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 346 கிலோமீட்டர் தொலைவிலும் உள்ளது.
# லக்கம்பட்டி, கிருஷ்ணகிரி மாவட்டம்

**லக்கம்பட்டி** (LAKKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# லக்கம்பட்டி, கிருஷ்ணகிரி மாவட்டம்

## மக்கள்வகைப்பாடு

காட்டேரி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 61 கிலோமீட்டர் தொலைவிலும், மாநிலத் தலைநகரான சென்னையில் இருந்து 243 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 287 வீடுகள் உள்ளன. கிராமத்தின் மொத்த மக்கள் தொகையானது 1052 ஆகும். இதில் ஆண்கள் எண்ணிக்கை 542, பெண்களின் எண்ணிக்கை 510 ஆக உள்ளது. மக்களின் கல்வியறிவு விகிதமானது 65.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# குருடிமலை

**குருடிமலை** (Kurudimalai) என்பது தமிழ்நாட்டின், கோயம்புத்தூர் மாவட்டத்தில் உள்ள ஒரு மலைத் தொடர் ஆகும். இந்த மலையின் பெயர் குருவரிஷி மலை என்றும் காலப்போக்கில் குருடிமலை என்று மருவிவிட்டதாகக் கூறப்படுகின்றது.  
குருடிமலையானது கோயம்புத்தூருக்கு மேற்கே அமைந்துள்ளது. மலை நடை மேற்கொள்பவர்கள் காலையில் ஏறி இருட்டுவதற்குள் இறங்கிவிடக்கூடியதாக இந்த மலை உள்ளது. மலையில் அமைந்துள்ள *மேல்முடி* என்ற உயர்ந்த இடத்தில் ஒரு சிறிய அரங்கநாதர் கோயில் உள்ளது. இந்த மலையில் உள்ள உயர்ந்த சிகரத்துக்கு பிரித்தானிய நில அளவையாளரான வில்லியம் லாம்டன் நினைவாக *லாம்ப்டன் சிகரம்* என்று பெயர் வைக்கப்பட்டது. ஆங்கிலேயர் காலத்தில் இந்த மலைத்தொடரானது *லாம்டன் மலைத் தொடர்* என்ற பெயரால் குறிக்கப்பட்டது. இந்த மலையில் இருந்து கோயம்புத்தூர் நகரைப் பார்க்க இயலும். இந்த மலையில் ஒரு காலத்தில் தேயிலைத் தோட்டங்கள் அமைக்கப்பட்டன. இங்கு தேயிலைப் பயிரானது செழித்து வளரவில்லை என்ற காரணத்தால் இந்த தேயிலைத் தோட்டங்கள் கைவிடப்பட்டன.
# தாருகசு இண்டிகா

**தாருகசு இண்டிகா** (*Tarucus indica*), **இண்டியன் பைரட்** (Indian Pierrot), என்பது இந்தியாவில் காணப்படும் ஒரு சிறிய பட்டாம்பூச்சி ஆகும். இது நீலன்கள் குடும்பத்தைச் சேர்ந்தது.
# தாருகசு இண்டிகா

## விளக்கம்

இந்த பட்டாம்பூச்சிகளின் சிறகுகள் ஒளி ஊடுருவும் தன்மை கொண்டவையாகவும், அவற்றில் கருப்பு நிறப் புள்ளிகள் கொண்டதாகவும் இருக்கும். இரண்டு செ.மீ. நீளம் கொண்ட இந்த வண்ணத்துப் பூச்சியின் இறகுகள் 25 மிமீ முதல் 29 மிமீ நாளத்துடன் காணப்படும்.
# தாருகசு இண்டிகா

## காணப்படும் இடங்கள்

இந்த வகை பட்டாம்பூச்சிகள் இந்தியாவில் மகாரட்டிரம், இராசத்தான் போன்ற பகுதிகளில் இருப்பது கண்டறியப்பட்டது. 2019 ஆம் ஆண்டு இவை தமிழகத்தின், சேலம், குரும்பட்டி உயிரியல் பூங்காவை அடுத்துள்ள மலையடிவாரத்தில் கண்டறியப்பட்டன.
# தொல்லியல் மேடு

வின் அரண்மனை, வடக்கு சிரியா]]  
அகழ்வாய்வில் **டெல்** அல்லது **பண்டைய தொல்லியல் மேடு** ( **tell**, or **tel**) , **' or *)*, **டெல்** என்பதற்கு அரபு மொழியில் **மலை** அல்லது **உயரமான மேடு** ('hill' or 'mound') எனப்படும். ஒரே நிலப்பரப்பில் ஆயிரக்கணக்கான ஆண்டுகள் தொடர்ந்து வாழ்ந்த மனிதர்களால் நிறுவப்பட்ட கட்டிட அமைப்புகள் பின்னர் சிதிலமடைந்து உயரமான மண் மேடுகள் போன்று காட்சியளிப்பவைகள் **தொல்லியல் மேடு''' எனப்படும்.40 மீட்டர் உயரம் கொண்ட டெல் பராக் தொல்லியல் மேட்டை அகழாய்வில் கண்டுபிடித்துள்ளனர்.  
பொதுவாக **டெல்** எனப்படுவது, பண்டைய அண்மை கிழக்கு தொடர்பான அகழாய்வில் கண்டுபிடிக்கப்பட்ட தொல்லியல் மேடுகளை குறிக்கும். டெல் என அழைக்கப்படும் பண்டைய தொல்லியல் மேடுகள் அதிகமாக, மக்கள் பண்டைய காலத்திலிருந்து தற்போது வரை தொடர்ந்து வாழ்ந்து வரும் மெசொப்பொத்தேமியா, பண்டைய எகிப்து, தெற்கு லெவண்ட், அனதோலியா மற்றும் ஈரான் போன்ற நிலப்பரப்புகளில் அதிகமாக கண்டுபிடிக்கப்பட்டுள்ளது.
# தொல்லியல் மேடு

## இதனையும் காண்க

- டெல் பராக்
- தொல்லியல் களம்
- தொல்பொருள்
- தொல்லியல் பதிவு
# வெ. ராதிகா செல்வி

**வெ. ராதிகா செல்வி** (V. Radhika Selvi) (பிறப்பு 29 ஜனவரி 1976 ) என்பவர் முன்னாள் மக்களவை உறுப்பினர் ஆவார். இவர் இந்தியாவின் பதினான்காவது மக்களவையில் திருச்செந்தூர் பாராளுமன்றத் தொகுதியிலிருந்து தேர்ந்தெடுக்கப்பட்டு பணியாற்றினார். மன்மோகன் சிங் தலைமையிலான அமைச்சகத்தில் உள்துறை அமைச்சகத்தின் இணை அமைச்சராகவும் பணியாற்றினார்.  
இவர் மறைந்த மூலக்கரை வெங்கடேச பண்ணையாரின் மனைவி ஆவார்.
# விக்கிப்பீடியா:வேங்கைத் திட்டம் 2.0/தலைப்புகள்-1 முன்மொழிவு/பார்வதி

இப்பரிந்துரைப் பட்டியலில் கூகுள் பட்டியலில் இல்லாத, உருவாக்க வேண்டிய கட்டுரைகள் பல உள்ளன. மேலும் இதன்உட்தலைப்புகள் கொண்டும் புதிய கட்டுரைகள் உருவாக்கலாம்.
# விக்கிப்பீடியா:வேங்கைத் திட்டம் 2.0/தலைப்புகள்-1 முன்மொழிவு/பார்வதி

## அரசுத் துறைகள்

1. :en:Union Government ministries of India
1. :en:Ministry of Overseas Indian Affairs
1. :en:Indian Accounting Standards
1. :en:Cabinet Secretary of India
1. :en:Indian Police Service
1. :en:Indian Coast Guard
1. :en:Ministry of Electronics and Information Technology
1. :en:Principal secretary (India)
1. :en:Joint secretary to the Government of India
1. :en:Major general